SPRC "2023Q2

เกณฑ์ในการจัดทำข้อมูลทางการเงิน

ข้อมูลทางการเงินระหว่างกาลได้จัดทำขึ้นตามมาตรฐานการบัญชีไทย ฉบับที่ 34 เรื่องการรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชีสิ้นสุดวันที่ 31 ธันวาคม พ.ศ. 2565

ข้อมูลทางการเงินระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลฉบับภาษาไทยที่จัดทำตามกฎหมาย ในกรณี
ที่มีเนื้อความขัดแย้งกันหรือมีการตีความในสองภาษาที่แตกต่างกัน ให้ใช้ข้อมูลทางการเงินระหว่างกาลฉบับภาษาไทยเป็นหลัก

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับปีบัญชีสิ้นสุดวันที่ 31 ธันวาคม พ.ศ. 2565 สำหรับมาตรฐานการรายงานทางการเงินที่มีการปรับปรุงซึ่งมีผลบังคับใช้
วันที่ 1 มกราคม พ.ศ. 2566 ไม่มีผลกระทบที่มีนัยสำคัญต่อบริษัท

ประมาณการทางบัญชี

ในการจัดทำข้อมูลทางการเงินระหว่างกาล ผู้บริหารต้องใช้ดุลยพินิจ การประมาณการ และข้อสมมติที่มีผลกระทบต่อการนำนโยบายการบัญชีมาใช้ และจำนวนเงินของสินทรัพย์และหนี้สิน รายได้และค่าใช้จ่าย ผลที่เกิดขึ้นจริงอาจจะแตกต่างจากการประมาณการ

บริษัทผลิตผลิตภัณฑ์ปิโตรเลียมในประเทศไทยสำหรับตลาดในประเทศและต่างประเทศ โดยใช้ประโยชน์จากสินทรัพย์เดียวกัน 
บริษัทมีเพียงหนึ่งส่วนงานที่รายงาน คือ โรงกลั่น ผู้มีอำนาจตัดสินใจสูงสุดด้านการดำเนินงานสอบทานรายงานภายในซึ่งรายงาน
ผลประกอบการของบริษัททั้งหมดเพื่อที่จะประเมินผลการปฏิบัติงานและจัดสรรทรัพยากร ผู้มีอำนาจตัดสินใจสูงสุดด้านการดำเนินงาน
จะประเมินผลการปฏิบัติงานของส่วนงานที่รายงานโดยวัดผลจากรายได้ ต้นทุน กำไรขั้นต้น และกำไรก่อนดอกเบี้ยรับและดอกเบี้ยจ่าย ภาษีเงินได้ ค่าเสื่อมราคาและค่าตัดจำหน่าย ซึ่งเป็นข้อมูลเดียวกันกับข้อมูลทางการเงินนี้

รายได้หลักของบริษัทเกิดจากการขายผลิตภัณฑ์ปิโตรเลียมให้แก่ลูกค้า กล่าวคือการส่งผลิตภัณฑ์ปิโตรเลียม ซึ่งรวมถึงก๊าซปิโตรเลียมเหลว น้ำมันเบนซิน น้ำมันเชื้อเพลิงอากาศยาน น้ำมันดีเซล น้ำมันเตา ยางมะตอย และผลิตภัณฑ์อื่นให้แก่ลูกค้า ผ่านทางเรือบรรทุก ทางรถบรรทุก หรือทางระบบท่อส่งผลิตภัณฑ์ ซึ่งบริษัทเสร็จสิ้นการปฏิบัติตามภาระที่ต้องปฏิบัติ ณ เวลาใดเวลาหนึ่ง

บริษัทมีรายได้ร้อยละ 41 (พ.ศ. 2565: ร้อยละ 38) มาจากรายได้รับจากบุคคลหรือกิจการที่เกี่ยวข้องกัน โดยจำนวนรายได้รับ
จากบุคคลหรือกิจการที่เกี่ยวข้องกันแสดงอยู่ในหมายเหตุข้อ 7

สินทรัพย์ทางการเงินซึ่งประกอบด้วยเงินสดและรายการเทียบเท่าเงินสด และลูกหนี้การค้าและลูกหนี้อื่นและหนี้สินทางการเงิน 
ซึ่งประกอบด้วยเงินกู้ยืมจากสถาบันการเงิน และหนี้สินหมุนเวียนอื่น แสดงด้วยราคาทุนตัดจำหน่าย มูลค่ายุติธรรมของสินทรัพย์และหนี้สินทางการเงินดังกล่าวไม่ได้มีความแตกต่างที่มีสาระสำคัญจากมูลค่าตามบัญชี

ลูกหนี้การค้า สามารถวิเคราะห์ตามอายุหนี้ที่ค้างชำระได้ดังนี้

การเปลี่ยนแปลงของที่ดิน อาคารและอุปกรณ์ สำหรับงวดหกเดือนสิ้นสุดวันที่ 30 มิถุนายน พ.ศ. 2566 มีดังนี้

6.1	เงินกู้ยืมระยะสั้นจากสถาบันการเงิน

ณ วันที่ 30 มิถุนายน พ.ศ. 2566 เงินกู้ยืมระยะสั้นจากสถาบันการเงินประกอบด้วยเงินกู้ยืมสกุลเงินดอลลาร์สหรัฐอเมริกาและสกุลเงินบาท ซึ่งมีกำหนดชำระภายใน 3 เดือน

6.2	เงินกู้ยืมระยะยาวจากสถาบันการเงิน

การเปลี่ยนแปลงของเงินกู้ยืมสำหรับงวดหกเดือนสิ้นสุดวันที่ 30 มิถุนายน พ.ศ. 2566 มีดังนี้

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทหรือถูกควบคุมโดยบริษัทไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น บริษัทย่อย และกิจการที่เป็นบริษัทในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิก
ในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ จะคำนึงถึงเนื้อหาของความสัมพันธ์มากกว่ารูปแบบทางกฎหมาย

ผู้ถือหุ้นรายใหญ่ของบริษัทคือ Chevron South Asia Holding Pte Ltd. ซึ่งจดทะเบียนในประเทศสิงคโปร์ บริษัทดังกล่าวถือหุ้น
ในบริษัทคิดเป็นจำนวนร้อยละ 60.56 จำนวนหุ้นที่เหลือร้อยละ 39.44 ถือโดยบุคคลทั่วไป บริษัทที่มีอำนาจควบคุมสูงสุดของบริษัท คือ Chevron Corporation ซึ่งจดทะเบียนในประเทศสหรัฐอเมริกา

รายการต่อไปนี้เป็นรายการกับบุคคลหรือกิจการที่เกี่ยวข้องกัน

ก)	รายได้จากการขายสินค้าและบริการ

รายการที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ข)	การซื้อสินค้าและบริการ

รายการที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ค)	ยอดค้างชำระที่เกิดจากการซื้อ/ขายสินค้าและบริการ

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบริษัทในเครือเดียวกัน มีดังนี้

ง)	ค่าตอบแทนคณะกรรมการและผู้บริหาร

ค่าตอบแทนที่จ่ายหรือค้างจ่ายสำหรับผู้บริหาร มีดังนี้

ในการประชุมสามัญผู้ถือหุ้นประจำปี พ.ศ. 2566 เมื่อวันที่ 5 เมษายน พ.ศ. 2566 ผู้ถือหุ้นได้มีมติอนุมัติให้ประกาศจ่ายเงินปันผลประจำปีจากกำไรสุทธิประจำปี พ.ศ. 2565 เป็นจำนวนเงิน 132.79 ล้านดอลลาร์สหรัฐอเมริกา โดยหลังจากหักเงินปันผลระหว่างกาลซึ่งจ่ายจากผลการดำเนินงาน 6 เดือนแรกของปี พ.ศ. 2565 จำนวน 112.85 ล้านดอลลาร์สหรัฐอเมริกา เงินปันผลคงเหลือที่จะจ่ายเพิ่มเติมคือ 19.94 ล้านดอลลาร์สหรัฐอเมริกา ซึ่งเทียบเท่ากับอัตราหุ้นละ 0.15 บาทต่อหุ้นหรือประมาณ 650 ล้านบาท โดยเมื่อรวมเงินปันผลระหว่างกาลที่ได้จ่ายไปแล้ว จำนวน 0.96 บาทต่อหุ้น รวมเป็นเงินปันผลประจำปีทั้งสิ้น 1.11 บาทต่อหุ้น โดยบริษัท
ได้จ่ายเงินปันผลให้กับผู้ถือหุ้นแล้วในวันที่ 3 พฤษภาคม พ.ศ. 2566

ภาระผูกพัน

ณ วันที่ 30 มิถุนายน พ.ศ. 2566 บริษัทมีภาระผูกพันดังต่อไปนี้

ค่าเครื่องจักรและอุปกรณ์ ค่าซ่อมแซมและบำรุงรักษา และค่าติดตั้งที่ยังไม่แล้วเสร็จ เป็นเงินประมาณ 18.95 ล้านดอลลาร์
สหรัฐอเมริกา หรือ 677.50 ล้านบาท

ค่าวัตถุดิบและค่าพลังงานซึ่งรวมถึงน้ำมันดิบ ไฮโดรเจน ก๊าซธรรมชาติ และไฟฟ้าสำรองเป็นเงินประมาณ 999.21 ล้านดอลลาร์สหรัฐอเมริกา หรือ 35,720.68 ล้านบาท

ผลกระทบจากเหตุการณ์น้ำมันดิบรั่ว

จากเหตุการณ์น้ำมันดิบรั่วไหลที่บริเวณทุ่นผูกเรือน้ำลึกแบบทุ่นเดี่ยวกลางทะเลของบริษัทเมื่อวันที่ 25 มกราคม พ.ศ. 2565 
การประเมินผลกระทบระยะยาวหรือการฟื้นฟูที่อาจจำเป็นในพื้นที่ที่ได้รับผลกระทบอยู่ระหว่างการดำเนินการโดยร่วมกับหน่วยงานของรัฐ ผู้เชี่ยวชาญจากภายนอก รวมถึงชุมชนที่ได้รับผลกระทบ นอกจากนั้นบริษัทได้จัดเตรียมแผนเยียวยาในระยะสั้นและระยะยาวเพื่อการช่วยเหลือผู้ที่ได้รับผลกระทบ โดยบริษัทได้จ่ายเงินชดเชยให้กับผู้ได้รับผลกระทบและเพื่อการฟื้นฟูสภาพแวดล้อม รวมถึงรับรู้ค่าใช้จ่ายจากความเสียหายดังกล่าวในงบกำไรขาดทุนเบ็ดเสร็จ ปัจจุบันบริษัทอยู่ระหว่างการดำเนินการเพื่อเรียกร้องเงินภายใต้
ความคุ้มครองตามกรมธรรม์ประกันภัยจากบริษัทประกันภัย

ในระหว่างเดือนมีนาคม พ.ศ. 2566 บริษัทได้รับคำฟ้องจากสมาคมประมงพื้นบ้านท้องถิ่นระยอง กลุ่มชาวประมงในพื้นที่จังหวัดระยอง กลุ่มพ่อค้าแม่ขายอาหารทะเลในพื้นที่จังหวัดระยอง และกลุ่มผู้ประกอบธุรกิจเกี่ยวกับการท่องเที่ยวในพื้นที่จังหวัดระยอง 
เป็นจำนวนเงิน 7,727 ล้านบาท บริษัทอยู่ระหว่างดำเนินการตรวจสอบข้อมูลต่าง ๆ ที่มีอยู่ ทั้งนี้ บริษัทได้จ่ายเงินชดเชยให้กับผู้ได้รับผลกระทบแล้วในระหว่างปี พ.ศ. 2565 บริษัทประเมินว่าประมาณการที่ตั้งไว้เหมาะสมกับผลกระทบทางการเงินที่อาจเกิดขึ้น

การค้ำประกันโดยธนาคาร

ณ วันที่ 30 มิถุนายน พ.ศ. 2566 บริษัทมีหนังสือค้ำประกันจากธนาคารเกี่ยวกับการใช้ที่ดินในนิคมอุตสาหกรรมมาบตาพุด การใช้ไฟฟ้าและอื่น ๆ เป็นจำนวนเงินรวมทั้งสิ้น 0.73 ล้านดอลลาร์สหรัฐอเมริกา หรือ 26.22 ล้านบาท

ตามมติที่ประชุมวิสามัญผู้ถือหุ้น ครั้งที่ 1/2566 เรื่อง การอนุมัติการเข้าซื้อเงินลงทุนในธุรกิจจัดจำหน่ายผลิตภัณฑ์ปิโตรเลียม 
บริษัทได้เข้าทำสัญญาซื้อทุนเรือนหุ้นในสัดส่วนร้อยละ 100 ของบริษัท สตาร์ ฟูเอลส์ มาร์เก็ตติ้ง จำกัด และ ร้อยละ 9.91 ของ
บริษัท ท่อส่งปิโตรเลียมไทย จำกัด (รวมเรียกว่า ธุรกรรมการลงทุนในธุรกิจจัดจำหน่ายผลิตภัณฑ์ปิโตรเลียม) โดยมูลค่ารวมของสัญญาดังกล่าวและธุรกรรมอื่น ๆ ที่เกี่ยวข้อง เท่ากับ 90 ล้านดอลลาร์สหรัฐอเมริกา บวกด้วยรายการปรับปรุงตามเงื่อนไขที่ระบุไว้ในสัญญาซื้อขายหุ้น วันที่ซื้อธุรกิจจะถูกระบุเมื่อบริษัทและคู่สัญญาได้ปฏิบัติตามเงื่อนไขบังคับก่อนที่ระบุไว้ในสัญญาซื้อขายหุ้นดังกล่าวครบถ้วน ซึ่งรวมถึง กรอบข้อตกลง (Framework Agreement) สัญญาการขายและโอนธุรกิจ (Business Sale and Transfer Agreement) และสัญญาอื่น ๆ ที่เกี่ยวข้อง ทั้งนี้ สัญญาดังกล่าวไม่มีผลกระทบต่อข้อมูลทางการเงิน ณ วันที่ 30 มิถุนายน พ.ศ. 2566

ข้อมูลทางการเงินระหว่างกาลนี้ได้รับอนุมัติโดยคณะกรรมการบริษัท เมื่อวันที่ 8 สิงหาคม พ.ศ. 2566

| 1	นโยบายการบัญชี |



| 2	ข้อมูลจำแนกตามส่วนงาน |



| 3	สินทรัพย์และหนี้สินทางการเงิน |



| 4	ลูกหนี้การค้า |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 มิถุนายน | 31 ธันวาคม | 30 มิถุนายน | 31 ธันวาคม |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| ไม่เกิน 3 เดือน | 303,941,667 | 336,156,936 | 10,863,217,511 | 11,670,727,575 |

| 3 - 6 เดือน | - | - | - | - |

| 6 - 12 เดือน | - | - | - | - |

| เกินกว่า 12 เดือน | - | - | - | - |

| รวมลูกหนี้การค้า | 303,941,667 | 336,156,936 | 10,863,217,511 | 11,670,727,575 |

| หัก  ค่าเผื่อผลขาดทุนตาม TFRS 9 | - | - | - | - |

|  | 303,941,667 | 336,156,936 | 10,863,217,511 | 11,670,727,575 |



| 5	ที่ดิน อาคารและอุปกรณ์ |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| ราคาตามบัญชีต้นงวด - สุทธิ | 654,565,279 | 22,735,343,131 |

| ซื้อสินทรัพย์ | 1,963,680 | 68,116,620 |

| ขายสินทรัพย์ - สุทธิ | (261,239) | (9,055,722) |

| ค่าเสื่อมราคา | (36,047,521) | (1,238,493,216) |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | 616,279,065 |

| ราคาตามบัญชีปลายงวด - สุทธิ | 620,220,199 | 22,172,189,878 |



| 6	เงินกู้ยืม |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| มูลค่าตามบัญชีต้นงวด | 91,210,766 | 3,168,075,711 |

| การจ่ายคืนเงินกู้ยืม | (105,000,000) | (3,723,045,000) |

| ผลของการเปลี่ยนแปลงในอัตราแลกเปลี่ยนเงินตราต่างประเทศ | 13,789,234 | 473,781,533 |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | 81,187,756 |

| มูลค่าตามบัญชีปลายงวด | - | - |



| 7	รายการกับบุคคลหรือกิจการที่เกี่ยวข้องกัน |



| กิจการที่เกี่ยวข้องกัน | ลักษณะความสัมพันธ์ | ธุรกรรมหลักที่เกี่ยวข้องกับบริษัท |

|  |  |  |

| Chevron South Asia Holding Pte. Ltd. | ผู้ถือหุ้นใหญ่ | การถือหุ้นในบริษัท |

|  |  |  |

| บริษัทในเครือเดียวกัน | กิจการที่เกี่ยวข้องกับบริษัท    ที่มีอำนาจควบคุมสูงสุด | การจัดหาน้ำมันดิบและวัตถุดิบให้กับบริษัท    และซื้อผลิตภัณฑ์ต่าง ๆ จากบริษัท |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| รายได้จากการขายสินค้า |  |  |  |  |

| กับบริษัทในเครือเดียวกัน |  |  |  |  |

| - บริษัท เชฟรอน (ประเทศไทย) จำกัด | 583,896,186 | 818,958,633 | 20,237,433,085 | 28,336,951,459 |

| - บริษัทอื่นในเครือเดียวกัน | 36,092,967 | 54,459,485 | 1,250,956,979 | 1,884,363,538 |

|  | 619,989,153 | 873,418,118 | 21,488,390,064 | 30,221,314,997 |

|  |  |  |  |  |

| รายได้จากการให้บริการ    กับบริษัทในเครือเดียวกัน | 251,612 | 210,893 | 8,720,690 | 7,297,137 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดหกเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| รายได้จากการขายสินค้า |  |  |  |  |

| กับบริษัทในเครือเดียวกัน |  |  |  |  |

| - บริษัท เชฟรอน (ประเทศไทย) จำกัด | 1,293,619,769 | 1,501,742,271 | 44,426,374,185 | 51,027,831,803 |

| - บริษัทอื่นในเครือเดียวกัน | 46,332,023 | 111,008,401 | 1,599,926,548 | 3,763,648,016 |

|  | 1,339,951,792 | 1,612,750,672 | 46,026,300,733 | 54,791,479,819 |

|  |  |  |  |  |

| รายได้จากการให้บริการ    กับบริษัทในเครือเดียวกัน | 957,281 | 471,855 | 32,771,417 | 15,969,644 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| การซื้อสินค้ากับบริษัทในเครือเดียวกัน | 810,013,912 | 1,121,012,701 | 28,074,515,193 | 38,788,384,671 |

|  |  |  |  |  |

| การซื้อบริการกับบริษัทในเครือเดียวกัน | 2,282,548 | 1,760,519 | 79,111,528 | 60,916,087 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดหกเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| การซื้อสินค้ากับบริษัทในเครือเดียวกัน | 1,758,779,131 | 2,171,366,022 | 60,410,521,126 | 73,694,671,549 |

|  |  |  |  |  |

| การซื้อบริการกับบริษัทในเครือเดียวกัน | 4,958,392 | 3,167,421 | 170,310,066 | 107,671,528 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 มิถุนายน | 31 ธันวาคม | 30 มิถุนายน | 31 ธันวาคม |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| ลูกหนี้ | 134,031,889 | 141,130,039 | 4,789,957,721 | 4,897,754,315 |

| เจ้าหนี้ | 223,685,257 | 233,467,794 | 7,996,501,885 | 8,109,153,644 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| - เงินเดือนและผลประโยชน์ระยะสั้นอื่น | 1,159,830 | 1,422,246 | 40,198,885 | 49,211,433 |

| - ผลประโยชน์เมื่อเกษียณอายุ | 32,476 | 36,532 | 1,125,593 | 1,264,046 |

|  | 1,192,306 | 1,458,778 | 41,324,478 | 50,475,479 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดหกเดือนสิ้นสุดวันที่ | 30 มิถุนายน | 30 มิถุนายน | 30 มิถุนายน | 30 มิถุนายน |

|  | พ.ศ. 2566 | พ.ศ. 2565 | พ.ศ. 2566 | พ.ศ. 2565 |

|  |  |  |  |  |

| - เงินเดือนและผลประโยชน์ระยะสั้นอื่น | 3,291,644 | 3,156,458 | 112,855,707 | 106,844,341 |

| - ผลประโยชน์เมื่อเกษียณอายุ | 68,600 | 73,950 | 2,356,763 | 2,507,547 |

|  | 3,360,244 | 3,230,408 | 115,212,470 | 109,351,888 |



| 8	การจ่ายเงินปันผล |



| 9	ภาระผูกพันและหนี้สินที่อาจเกิดขึ้น |



| 10	สัญญาที่สำคัญที่เกี่ยวข้องกับการเข้าซื้อธุรกิจจัดจำหน่ายผลิตภัณฑ์ปิโตรเลียม |



| 11	การอนุมัติข้อมูลทางการเงิน |